**Հարոլդ Գրեգորի Մուր կրտսեր** (անգլ.՝ Harold Gregory Moore Jr. փետրվարի 13, 1922 ֊ փետրվարի 10, 2017), ԱՄՆ բանակի սպա, որն աչքի է ընկել Վիետնամի պատերազմում։

Կենսագրություն
--------------

Հարոլդ Մուրը (առավել հայտնի որպես Հել Մուր) ծնվել է Կենտուկի նահանգի Բարդսթաուն քաղաքում։ Ավարտել է Վաշինգտոնի դպրոցներից մեկը, որից հետո 2 տարի սովորել է Ջորջ Վաշինգտոնի համալսարանում։ 1942 թվականին անցել է զինվորական ծառայության։ 1945 թվականին ավարտել է Վեսթ Փոյնթը։

Մասնակցել է Կորեական պատերազմին, որի ժամանակ վաշտի հրամանատար էր։ Երբ 1965 թվականին վերաձևավորվեց 1-ին հեծելազորային դիվիզիան, փոխգնդապետ Մուրը գլխավորեց դրա կազմում գտնվող գումարտակը (3-րդ դիվիզիայի բրիգիդայի կազմի մեջ գտնվող 7-րդ հեծելազորային գնդի 1-ին վաշտ)։ Մուրի վաշտը աչքի ընկավ Վիետնամի պատերազմի ամենահայտնի մարտերից մեկում՝ Յա Դրանգ հովտի մարտում։ 1965 թվականի նոյեմբերի 14-16-ը նա X-Ray վայրէջքի գոտում պաշտպանական մարտ էր վարում հյուսիսվիետնամական բանակի գերազանցող ուժերի դեմ և լիակատար ոչնչացման եզրին էր, որը սակայն տեղի չունեցավ։ Արդյունքում նա դարձավ 3-րդ բրիգադայի հրամանատարը։ Այս պաշտոնում մի քանի խոշոր գործողություն է իրականացրել, այդ թվում՝ «Մաշեր» գործողությունը։

Վիետնամի պատերազմին մասնակցելու համար Մուրն արժանացել է ԱՄՆ բանակի իր նշանակալիությամբ երկրորդ ռազմական մրցանակի՝ «Խաչ՝ ականավոր ներդրման համար»։ Թոշակի է անցել 1977 թվականին՝ գեներալ-լեյտենանտի կոչումով։

1992 թվականին Մուրը լրագող Ջոզեֆ Հելոուեի հետ գրել է «Մենք զինվորներ էինք․․․ և երիտասարդ» գիրքը, որը նվիրել է Յա Դրանգ հովտում տեղի ունեցած մարտին։ Այս գրքի հիման վրա 2002 թվականին նկարահանվել է «Մենք զինվորներ էինք» գեղարվեստական ֆիլմը, որտեղ Մուրի դերը կատարել է Մել Գիբսոնը։

2009 թվականի հունիսին 87-ամյա Մուրը մասնակցել է Կոլումբուսի (Ջորջիա) հետևազորի ազգային թանգարանի բացմանը։ Թանգարանի ցուցանմուշներից մեկը X-Ray վայրէջքի գոտու տրամանկարն է՝ Յա Դրանգ հովտի մարտի ժամանակ։

Հարոլդ Մուրն ունեցել է 5 երեխա և 12 թոռ։ Կինը՝ Ջուլիա Քոմփթոն Մուրը, մահացել է 2004 թվականին։ Նրանց երկու որդիները կադրային սպաներ են, մեկը թոշակի անցած փոխգնդապետ, մյուսը՝ գնդապետ։

Մուրը մահացել է 2017 թվականի փետրվարի 10-ին ծննդյան 95-ամյակից 3 օր առաջ։

Ծանոթագրություններ
------------------

1. 1 2 3 4 5 6 7  *Smith H.* Hal Moore, Army general memorialized in book and film ‘We Were Soldiers,’ dies at 94 // *The Washington Post* / S. Buzbee — Washington: Fred Ryan, 2017. — ISSN 0190-8286; 2641-9599
2. 1 2 3  *Roberts S.* Lt. Gen. Harold Moore, Whose Vietnam Heroism Was Depicted in Film, Dies at 94 // *The New York Times* / J. Kahn — Manhattan, NYC: New York Times Company, A. G. Sulzberger, 2017. — ISSN 0362-4331; 1553-8095; 1542-667X
3. 1 2
4. ↑
5. ↑  Williams, Chuck, «Infantry Museum’s '100 Yards' Exhibit Touches Veterans Archived 2009-06-21 at the Wayback Machine.», *Columbus Ledger-Enquirer*, June 19, 2009.
6. 1 2  Galloway, Joseph L. (1990 թ․ հոկտեմբերի 29). "Vietnam story: The word was the Ia Drang would be a walk. The word was wrong". U.S. News & World Report. Retrieved 2007 թ․ ապրիլի 29.
7. ↑  "Julia Compton Moore". *obit*. Columbus Ledger-Enquirer. 2004 թ․ ապրիլի 21. Retrieved 2007 թ․ ապրիլի 29.
8. ↑  "Gathering of Eagles biography". Gathering of Eagles. Արխիվացված է the original 2017 թ․ փետրվարի 12-ին. Retrieved 2017 թ․ փետրվարի 10. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Moore and Galloway (2008), pp. 220–221
10. ↑  Turner, Troy (2017 թ․ փետրվարի 11). "We Were Soldiers' hero passes; the celebrated life story of a soldier, a leader, a father". *oanow.com*. Retrieved 2017 թ․ փետրվարի 12.

Արտաքին հղումներ
----------------

* Joe Galloway and Hal Moore discuss *We Are Soldiers Still* at the Pritzker Military Museum & Library
* Հարոլդ Գրեգորի Մուր Internet Movie Database կայքում